钦定古今图书集成/明伦汇编/闺媛典/第361卷 > 穆嬴
## 钦定古今图书集成/明伦汇编/闺媛典/第361卷 > 穆嬴

按《左传文公七年》：秦康公送公子雍于晋，穆嬴日抱
太子以啼于朝，曰：“先君何罪？其嗣亦何罪？舍嫡嗣不
立而求外，君将焉置此？”出朝则抱以适赵氏，顿首于
宣子曰：“先君奉此子也，而属诸子曰：‘此子也才，吾受
子之赐；不才，吾惟子之怨’。今君虽终，言犹在耳，而弃
之若何？”宣子与诸大夫皆患穆嬴，且畏偪，乃背先蔑
而立灵公。